
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2013-04-17 Nr. 280-P-13
Vilnius

Posėdis įvyko 2013 m. balandžio 17 d. 10.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: S. Jovaiša, G. Kirkilas, I. Šiaulienė, D. Teišerskytė, P. Žeimys.
Kitų dalyvių sąrašas pridedamas.
DARBOTVARKĖ:

1. Susitikimas su Europos IRT asociacijos DigitalEurope delegacija.
2. Rinkliavų įstatymo 1, 6 straipsnių pakeitimo ir papildymo ir Įstatymo papildymo priedu įstatymo projektas Nr. XIP-3811.
3. Pasiūlymas dėl Europos Parlamento ir Tarybos reglamento, kuriuo sukuriama atvykimo ir išvykimo sistema (AIS), kurioje registruojami Europos Sąjungos valstybių narių išorės sienas kertančių trečiųjų šalių piliečių atvykimo ir išvykimo duomenys, Nr. COM/2013/95 (ES-13-32).
4. Pasiūlymas dėl Europos Parlamento ir Tarybos reglamento, kuriuo dėl atvykimo ir išvykimo sistemos ir Registruotų keliautojų programos naudojimo iš dalies keičiamas Reglamentas (EB) Nr. 562/2006, Nr. COM/2013/96 (ES-13-33).
5. Pasiūlymas dėl Europos Parlamento ir Tarybos reglamento, kuriuo sukuriama Registruotų keliautojų sistema, COM/2013/97 (ES-13-34).
6. Dėl komiteto nario G. Kirkilo komandiruotės į Zagrebą (Kroatijos Respublika) 2013 m. gegužės 20-22 d. oficialaus vizito Seimo Pirmininko delegacijos sudėtyje.
1. SVARSTYTA: Susitikimas su Europos IRT asociacijos DigitalEurope delegacija. 
NUSPRĘSTA: išklausyta pateikta informacija.
2. SVARSTYTA: 
Rinkliavų įstatymo 1, 6 straipsnių pakeitimo ir papildymo ir Įstatymo papildymo priedu įstatymo projektas Nr. XIP-3811.
Kalbėjo: M. Bastys, L. Turonytė, R. Čepaitis, I. Jurkšuvienė, D. Teišerskytė, J. Razma, K. Bučinskas.
NUSPRĘSTA: 
1. Iš esmės pritarti iniciatorių pateiktam įstatymo projektui Nr. XIP-3811.

2. Siūlyti Pagrindiniam komitetui:
a) atsižvelgti į Teisės departamento pastabas ir Seimo nario Jurgio Razmos siūlymus, kuriems Komitetas pritarė,

b) tikslinti Seimo nario Jurgio Razmos siūlomo Įstatymo projektu Nr. XIP-3811 keičiamo Įstatymo 6 straipsnio 5 punkto formuluotę išbraukiant žodžius „vienišiems asmenims, sukakusiems senatvės pensijos amžių“,

c) tikslinti galiojančią Konsulinio mokesčio 6 straipsnio redakciją, suderinant ją su patikslinta svarstomo Įstatymo projekto Nr. XIP-3811 2 straipsnio formuluote.
Pritarta bendru sutarimu.
3. SVARSTYTA: 
Pasiūlymas dėl Europos Parlamento ir Tarybos reglamento, kuriuo sukuriama atvykimo ir išvykimo sistema (AIS), kurioje registruojami Europos Sąjungos valstybių narių išorės sienas kertančių trečiųjų šalių piliečių atvykimo ir išvykimo duomenys, Nr. COM/2013/95 (ES-13-32).
Kalbėjo: M. Bastys, V. Kaziukonis, D. Teišerskytė, K. Bučinskas.
NUSPRĘSTA: 
1. Dėl pasiūlymo priimti ES teisės aktą galimo prieštaravimo subsidiarumo principui: Nėra galimo prieštaravimo subsidiarumo principui. 
2. Dėl pozicijos: 
1. Iš esmės pritarti 2013 m. balandžio 9 d. Valstybės sienos apsaugos tarnybos prie Vidaus reikalų ministerijos parengtai pozicijai (POZ-127) dėl Pasiūlymo dėl Europos Parlamento ir Tarybos reglamento, kuriuo sukuriama atvykimo ir išvykimo sistema (AIS), kurioje registruojami Europos Sąjungos valstybių narių išorės sienas kertančių trečiųjų šalių piliečių atvykimo ir išvykimo duomenys.

2. Siūlyti pozicijos rengėjams išsamiau ir konkrečiau išdėstyti principinę Lietuvos Respublikos poziciją (pozicijos 10 punkte), atsižvelgiant į valstybės institucijų, su kuriomis pozicija buvo derinta, pateiktas pastabas ir pasiūlymus.
Pritarta bendru sutarimu.
4. SVARSTYTA: 
Pasiūlymas dėl Europos Parlamento ir Tarybos reglamento, kuriuo dėl atvykimo ir išvykimo sistemos ir Registruotų keliautojų programos naudojimo iš dalies keičiamas Reglamentas (EB) Nr. 562/2006, Nr. COM/2013/96 (ES-13-33).
Kalbėjo: M. Bastys, V. Kaziukonis, D. Teišerskytė, K. Bučinskas.

NUSPRĘSTA: 
1. Dėl pasiūlymo priimti ES teisės aktą galimo prieštaravimo subsidiarumo principui: Nėra galimo prieštaravimo subsidiarumo principui. 
2. Dėl pozicijos: 
1. Iš esmės pritarti 2013 m. balandžio 9 d. Valstybės sienos apsaugos tarnybos prie Vidaus reikalų ministerijos parengtai pozicijai (POZ-138) dėl Pasiūlymo dėl Europos Parlamento ir Tarybos reglamento, kuriuo dėl atvykimo ir išvykimo sistemos ir Registruotų keliautojų programos naudojimo iš dalies keičiamas Reglamentas (EB) Nr. 562/2006.

2. Siūlyti pozicijos rengėjams išsamiau ir konkrečiau išdėstyti principinę Lietuvos Respublikos poziciją (pozicijos 10 punkte), atsižvelgiant į valstybės institucijų, su kuriomis pozicija buvo derinta, pateiktas pastabas ir pasiūlymus..
Pritarta bendru sutarimu.
5. SVARSTYTA: 
Pasiūlymas dėl Europos Parlamento ir Tarybos reglamento, kuriuo sukuriama Registruotų keliautojų sistema, COM/2013/97 (ES-13-34).
Kalbėjo: M. Bastys, V. Kaziukonis, D. Teišerskytė, K. Bučinskas.

NUSPRĘSTA: 
1. Dėl pasiūlymo priimti ES teisės aktą galimo prieštaravimo subsidiarumo principui: Nėra galimo prieštaravimo subsidiarumo principui. 
2. Dėl pozicijos: 
1. Iš esmės pritarti 2013 m. balandžio 9 d. Valstybės sienos apsaugos tarnybos prie Vidaus reikalų ministerijos parengtai pozicijai (POZ-132) dėl Pasiūlymo dėl Europos Parlamento ir Tarybos reglamento, kuriuo sukuriama Registruotų keliautojų sistema.

2. Siūlyti pozicijos rengėjams išsamiau ir konkrečiau išdėstyti principinę Lietuvos Respublikos poziciją (pozicijos 10 punkte), atsižvelgiant į valstybės institucijų, su kuriomis pozicija buvo derinta, pateiktas pastabas ir pasiūlymus.
Pritarta bendru sutarimu.
6. SVARSTYTA: 
Dėl komiteto nario G. Kirkilo komandiruotės į Zagrebą (Kroatijos Respublika) 2013 m. gegužės 20-22 d. oficialaus vizito Seimo Pirmininko delegacijos sudėtyje.
Kalbėjo: M. Bastys.

NUSPRĘSTA: pritarti komiteto nario G. Kirkilo komandiruotei į Zagrebą (Kroatijos Respublika) 2013 m. gegužės 20-22 d. oficialaus vizito Seimo Pirmininko delegacijos sudėtyje, išlaidas apmokant iš Seimo vadovų komandiruotėms skirtų lėšų.
Pritarta bendru sutarimu.
Posėdžio pirmininkas



Mindaugas Bastys
Posėdžio sekretorė


                   Lina Giriūnienė

